Gjennom de 19 år serien ble sendt varierte seertallene, og det har flere ganger vært usikkert om serien ville fortsette med bestilling av nye episoder fra TV 2. Serien hadde en topp i seertall tidlig på 2000-tallet, før tallene på lineær TV gikk gradvis nedover samtidig som seertallene på nett-TV gikk oppover. Seerne ble samtidig også eldre, og dermed mindre «kommersielt interessante». Dermed ble det ytterligere usikkerhet rundt TV 2s satsing på serien, som særlig viste seg fra rundt 2015.